‎(ซีรีส์จาก NETFLIX)
‎(เสนาบดีกระทรวงการคลัง)
‎(กรุงลอนดอน ปี 1917)
‎ไปพระราชวังบัคกิ้งแฮม
‎ขอรับกระผม
‎ฤดูหนาวที่แล้ว เรายิงไก่ฟ้ากันไป ‎รวมแล้วกว่า 12,000 ตัว
‎แต่นั่นไม่ได้แยกคะแนนของแต่ละคน
‎ดังนั้น เพื่อให้มีสีสันยิ่งขึ้น
‎เราบอกให้เลสเตอร์จดรายการปืนที่ใช้ ‎กับคะแนนของแต่ละบุคคลไว้
‎ที่ผนังห้องสูบซิการ์
‎นั่นเป็นความคิดที่ดีมาก
‎ดูแสตมป์สงครามของบริติชซีลอนสิ
‎คิดว่าสัปดาห์ที่แล้วท่านพ่อยิงไก่ฟ้าไปกี่ตัว
‎ควรจะเป็นสีชมพูคาร์ไมน์ ‎แต่ออกมาเกือบจะเป็นม่วงไลแลค
‎106 พวง
‎สงครามนี้แม้เป็นเรื่องน่าสยดสยอง
‎แต่มันส่งผลกับวงจรการผลิตหมึกพิมพ์ ‎ซึ่งทำให้กลายเป็นเฉดสีที่น่าทึ่งมาก
‎มีชาร้อนขาย!
‎ชาร้อนๆ จ้า!
‎ชาร้อนๆ ดีต่อสุขภาพ!
‎ท่านขอรับ
‎ทางดาวนิ่งสตรีท ‎ขอให้กระผมนำจดหมายนี้มาส่งขอรับ
‎ขอบคุณ
‎ลองดูเข้าสิ
‎ตราที่พิมพ์เปลี่ยนมูลค่ายังขาดตัวอักษร "เอส"
‎ถือเป็นของหายากเพื่อการสะสมได้อีกนะ
‎ลองดูด้านหลัง
‎บางทีมันดูดเอาหมึกที่ยังชื้น ‎จากกระดาษด้านล่างขึ้นมาด้วย
‎มีอะไร
‎ใต้ฝ่าพระบาท ใต้ฝ่าพระบาท ‎ทูลกระหม่อม
‎- จดหมายจากท่านนายกรัฐมนตรี ‎- รอหน่อยไม่ได้เหรอ
‎เหตุเกี่ยวกับสมเด็จพระเจ้าซาร์ ‎และพระนางเจ้าซารีน่าแห่งรัสเซีย
‎ทางรัฐบาลพร้อมจะส่งเรือ
‎ไปรับราชวงศ์โรมานอฟ ‎ให้ลี้ภัยอย่างปลอดภัยในประเทศอังกฤษ
‎ท่านนายกรัฐมนตรีไม่อยากส่ังการไป ‎โดยไม่ได้รับพระบรมราชานุญาต
‎ด้วยเกรงมุมมองจากสาธารณชน
‎เรื่องสงคราม
‎(ใต้ฝ่าพระบาท ‎คณะรัฐมนตรีสงครามจักรวรรดิได้ตัดสินใจ)
‎(ขอให้พระเจ้าซาร์ ‎ทรงออกจากรัสเซียโดยไวที่สุด)
‎ให้กระหม่อมตอบรับหรือไม่
‎ให้ช่วยพวกเขาน่ะรึ
‎เอาให้แม่ดูสิ
‎ทรงตัดสินใจเรื่องนี้ ‎เก่งกว่าเราอย่างไม่ต้องเทียบกัน
‎(ตำหนักอิปาเตียวา เยกาเตรินเบิร์ก รัสเซีย)
‎นิโคไล อเล็กซานโดรวิช
‎อเล็กซานดรา ฟโยโดรฟนา
‎มีอะไร
‎กระผมได้รับโทรเลขเกี่ยวกับ ‎ตระกูลของอดีตจักรพรรดิ
‎ท่านต้องแต่งตัวเดี๋ยวนี้
‎เราจะพาท่านไปยังที่ปลอดภัยกว่า
‎ขอย้ำ
‎เราจะพาท่านไปยังที่ปลอดภัยกว่า
‎คนของพี่จอร์จแน่
‎บอกแล้วว่าเขาไม่ปล่อยให้เราผิดหวังหรอก
‎เขาจะช่วยพวกเราเหรอ
‎จะส่งเรือมารับพวกเราหรือเปล่า
‎อเล็กซี ลูกแม่ ตื่นสิลูก
‎สาวๆ เราจะไปกันแล้ว ตื่นเร็ว!
‎ท่านลุงจอร์จมาช่วยเราแล้ว
‎เตรียมตัว เราต้องออกกันแล้ว
‎(รายการปืน)
‎ขอถ่ายรูปเป็นที่ระลึกก่อนไป
‎เพื่อเป็นหลักฐานว่าทุกท่านยังมีชีวิตอยู่ดี
‎เชิญทางนี้
‎ไม่มีเก้าอี้สักตัว เอามาให้หน่อยสิ
‎เอาเก้าอี้มาสองตัว เร็วเข้า!
‎คนดีของแม่
‎พวกผู้หญิงอย่ายืนติดกันนัก ห่างๆ กันหน่อย
‎ด้านนั้นก็เหมือนกัน
‎ดีมาก
‎พร้อมแล้ว
‎เดี๋ยวช่างภาพจะมาแล้ว รอไม่นาน
‎พร้อมนะ ทุกท่าน
‎กระหม่อมพร้อม
‎ตั้งตารอจะยิงมานาน
‎เนื่องจากเหล่าญาติของพวกท่านในยุโรป
‎ยังคงโจมตีโซเวียตรัสเซียอย่างต่อเนื่อง
‎คณะกรรมการปกครองเขตสหพันธ์อูราล ‎จึงสั่งประหารชีวิตพวกท่าน
‎อะไรนะ
‎แด่เหล่ากรรมาชีพ
‎การปฏิวัติจงเจริญ!
‎โดนแล้ว!
‎เอามาเร็ว
‎ผู้ติดตาม เร่งให้ทัน
‎ยินดีด้วย ทุกท่าน วันนี้ล่าสนุกมาก
‎ไปกันเลยไหม
‎หากทำได้ ทำเสีย แด่วันนี้
‎- แด่วันนี้ ‎- แด่วันนี้
‎(รวมทั้งหมด ไก่ฟ้า 2,252)
‎(ตำหนักอิปาเตียวา)
‎วันนี้ในกรุงมอสโก ‎มีภาพสถานการณ์ที่รุนแรงมาก
‎ภาพของการทำลายล้าง เพลิงไหม้ ‎มีกระทั่งหย่อมเลือดอยู่บนถนน
‎ความหวังที่รัสเซียจะสงบสุขและ ‎มีรัฐบาลจากการเลือกตั้งกำลังแขวนบนเส้นด้าย
‎เมื่อฝ่ายสนับสนุนสหภาพโซเวียตก่อการปฏิวัติ ‎เพื่อดึงอำนาจกลับสู่พรรคคอมมิวนิสต์
‎แต่ผู้ประท้วงนับพันก็ลงถนน
‎ต่อต้านกองกำลังที่ประกาศว่า ‎คุมรัฐบาลได้แล้ว
‎มีความรู้สึกเพิ่มขึ้นทุกขณะว่า ‎การก่อการปฏิวัติครั้งนี้จะล้มเหลว
‎เมื่อมวลชนออกมาสนับสนุนบอริส เยลต์ซิน
‎ประธานาธิบดีจากการเลือกตั้งคนแรกของรัสเซีย ‎และผู้นำฝ่ายต่อต้านซึ่งได้รับความนิยม
‎ในสุนทรพจน์ที่กล้าหาญ
‎เขากล่าวต่อกลุ่มหัวรุนแรงว่า ‎จะไม่ยอมให้กลับไปทำสงครามเย็นอีก
‎และประชาธิปไตยจะต้องชนะ
‎คงเป็นการเยือนที่เปิดหูเปิดตาอย่างมาก
‎ใช่ครับ
‎เป็นผู้นำโลกตะวันตกคนแรก ‎ที่ได้ไปเยือนกรุงมอสโกหลังเหตุกบฏ
‎เราอยากรู้ว่าคุณมองคุณเยลต์ซินเป็นอย่างไร
‎ตอนเริ่มมีการกบฏ
‎เขาอาจจะรอมชอมกับฝ่ายก่อกบฏได้ง่ายๆ
‎พยายามหาข้อตกลงกับอีกฝ่าย
‎แต่เขาไม่เคยหวั่นไหว ‎และประชาชนก็รักเขาเพราะอย่างนั้น
‎แต่ถึงพูดอย่างนั้น ผมไม่แน่ใจว่า ‎เคยเห็นเขาสร่างเมาหรือยัง
‎เรานึกว่าคุณได้พบกับเขาตั้งหลายวันเสียอีก
‎ใช่ครับ
‎เขาคงไม่ได้เมาอยู่ตลอดเวลากระมัง
‎ผมว่าเขาอาจจะเมา
‎ไม่ใช่เพียงเพราะผมคิดว่า
‎ผมก็อาจจะเมาเหมือนกัน
‎แต่เมื่อเริ่มชินกับการตบโต๊ะ ‎และคำสบถต่างๆ แล้ว
‎เขาเป็นคนตรงไปตรงมาน่าคบทีเดียว
‎และปรากฏว่า…
‎คุณเยลต์ซินเป็นพวกคลั่งไคล้อังกฤษ
‎จริงรึ
‎เขาถึงกับหมกมุ่นนึกอยากเจอเราเลยละ
‎และอยากได้รับคำเชิญจากวังอย่างเป็นทางการ
‎ก็ดีนะ
‎- มีความเห็นแค่นั้นเหรอ ‎- ขอโทษ แค่ว่าเราสายแล้ว
‎ไปไหนอีก
‎บินไปมิวนิค
‎แล้วก็ไปฮัมบวร์ก ‎ร่วมพิธีรางวัลดยุคแห่งเอดินบะระ
‎ตามด้วยงานสัตว์ป่าโลกที่บราซิล
‎แล้วไปอลาสกา แคนาดา จากนั้นจึงกลับลอนดอน
‎เรายังสามารถรวมงานทั้งหมด
‎เข้ากับการแข่งขันขับรถม้าสองสามนัดด้วย
‎อ้อ อยู่นี่เอง
‎ท่านไม่เคยเหนื่อยบ้างรึ
‎จะเหนื่อยก็แค่เวลาอยู่เฉยๆ
‎เราสองคนต่างกันอย่างนั้น
‎ใช่
‎ต่างกันมากขึ้นทุกที
‎เอาละ
‎ไปแล้วนะ
‎- อีกสามสัปดาห์เจอกัน ‎- ได้
‎ท่านดยุคแห่งเอดินบะระเชิญฉัน
‎ไปดูการแข่งที่สนามแคนนอนกราวนด์
‎ซึ่งเป็นสนามที่ง่าย
‎ถ้าขั้วต่อรถจะไม่หลุดเสียก่อน ‎ตอนที่กำลังข้ามหนองน้ำตื้น
‎ซึ่งก็เกิดขึ้นกับฝ่าพระบาท
‎ผู้ซึ่งไม่ยอมปล่อยมือจากบังเหียน ถ้าฉันจำไม่ผิด
‎ก่อนที่เราจะลอยโด่งขึ้นไปบนฟ้า ‎งามอย่างกับกราฟพาราโบลา
‎แล้วหล่นตุ๊บลงมาหัวปักหญ้า
‎แต่ท่านยังอุตส่าห์โน้มน้าวฉัน ‎ให้มีงานอดิเรกเป็นการขับรถม้าจนได้
‎แล้วฉันก็ไม่เคยเหลียวหลังอีกเลย
‎สวัสดี ฮัมบวร์ก
‎ทุกวันนี้รางวัลดยุคแห่งเอดินบะระได้ชื่อว่า
‎เป็นโครงการสนับสนุนเยาวชนชั้นนำของโลก
‎ผู้ก่อตั้งและองค์อุปถัมภ์ เจ้าชายฟิลิป ‎เสด็จเยือนเยอรมนีในโอกาสนี้
‎จากนั้นจะทรงเดินทางต่อเพื่อหยุดแวะ ‎เซาเปาโล อลาสกา และโนวาสโกเชีย
‎ตารางกรณียกิจยุ่งเป็นปกติ ‎สำหรับพระราชวงศ์ผู้รับใช้ชาติ
‎ซึ่งในช่วงทศวรรษที่แปดสิบของชีวิต ‎ยังไม่มีวี่แววจะพัก
‎ระหว่างนั้น สมเด็จพระราชินีทรงกำลังเตรียมรับ ‎บอริส เยลต์ซิน ประธานาธิบดีรัสเซีย
‎ในการเยือนสหราชอาณาจักรเป็นครั้งแรก
‎การเยือนครั้งนี้เป็นหมุดหมายถึงยุคใหม่ ‎ที่มีสายสัมพันธ์และความร่วมมืออย่างแน่นแฟ้น
‎จะมีการเซ็นสัญญามิตรภาพอังกฤษกับรัสเซีย ‎เป็นครั้งแรกนับจากปี 1766
‎เลนินเองนั้นเป็นผู้ที่พูดเสมอว่า
‎"บางครั้งมีเวลาหลายทศวรรษ ‎ซึ่งไม่เกิดเหตุสำคัญ
‎และมีเวลาไม่กี่สัปดาห์ ‎ซึ่งเกิดเหตุหลายทศวรรษ"
‎ท่านนายกรัฐมนตรี ‎ดูจะถูกอกถูกใจประธานาธิบดีเยลต์ซิน
‎และอยากให้เราจัดงานเลี้ยงมื้อกลางวัน ‎ต้อนรับเขาที่วัง
‎ใช่ กระหม่อมได้ข่าวแล้ว
‎กระหม่อมสืบประวัติคุณเยลต์ซินมา
‎ปรากฏว่าตอนยังหนุ่ม ‎เขาเป็นเจ้าหน้าที่ทหารสหพันธ์อูราล
‎เรียกให้ถูกก็เป็นเลขาธิการพรรคคอมมิวนิสต์ ‎ประจำเมืองสเวียร์ดลอฟสค์
‎สเวียร์ดลอฟสค์คือชื่อเมืองใหม่ ‎เดิมรู้จักกันในนามของเยกาเตรินเบิร์ก
‎ใช่
‎นั่นเป็นเมืองที่ตั้งของตำหนักอิปาเตียวา
‎ว่าต่อสิ
‎ยินดีต้อนรับสู่พระราชวังบัคกิ้งแฮมขอรับ
‎รบกวนตามกระผมมาขอรับ
‎สมเด็จพระราชินี
‎อยากรู้ความลับของคนรัสเซียไหมครับ
‎บอกมาเลย
‎ลึกๆ แล้วในใจเรายังนิยมชมชอบสถาบันกษัตริย์
‎แม้ในช่วงที่สตาลินเรืองอำนาจสูงสุด ‎เวลาชาวโซเวียตเล่านิทาน…
‎เราไม่ได้เริ่มว่า "กาลครั้งหนึ่งนานมาแล้ว"
‎"ในยุคสมัยที่ดีของพระเจ้าซาร์"
‎แด่ยุคสมัยที่ดีของพระเจ้าซาร์!
‎สมเด็จพระราชินี
‎กระหม่อมมีเรื่องทูลขอ
‎ขอเชิญพระองค์ไปเยือนรัสเซียอย่างเป็นทางการ
‎เพื่อฉลองการสิ้นสุดของยุคคอมมิวนิสต์ ‎และการฟื้นฟูประชาธิปไตย
‎เราปลาบปลื้มกับคำเชิญของท่านมาก
‎แต่มีเรื่องที่ท่านควรตระหนักก่อนจะเชิญเรา
‎มีอะไร
‎พระตำหนักอิปาเตียวา
‎ที่ซึ่งพระเจ้าซาร์นิโคลัสกับครอบครัว
‎ญาติที่รักของสมเด็จปู่ พระเจ้าจอร์จที่ห้า
‎ถูกกลุ่มกบฏบอลเชวิคสังหาร
‎เราเข้าใจว่าคุณเป็นผู้ออกคำสั่ง ‎ให้ทุบทำลายตำหนักนั้น
‎นั่นถือเป็นการดูหมิ่นความทรงจำของตระกูลเรา
‎ใช่ การทุบทำลายที่นั่นเป็นเรื่องน่าอดสู…
‎ความป่าเถื่อนของคอมมิวนิสต์
‎สมัยนั้นเป็นช่วงปี 1970 ‎กระหม่อมเป็นเพียงเจ้าหน้าที่ท้องถิ่น
‎คำสั่งลงมาจากเบื้องบน ‎จากอันโดรพอฟกับเบรียชเนฟเองเลย
‎ตระกูลโรมานอฟควรได้รับพิธีฝังให้สมเกียรติ
‎สมเด็จพระราชินี กระหม่อมเห็นด้วย
‎กระหม่อมรับปากว่าจะทำทุกวิถีทาง ‎เพื่อกอบกู้เกียรติยศคืนให้ทุกพระองค์
‎ดี
‎ถ้าอย่างนั้นก็คุยเรื่องเสด็จเยือนได้
‎แด่ยุคสมัยที่ดีของพระเจ้าซาร์
‎ท่านประธานาธิบดีไปทางซ้ายครับ
‎เหมาะแล้วครับ และสาม สอง หนึ่ง
‎นางไม่ได้มีหน้าที่มาสั่งสอนฉันอย่างนั้น
‎คุณผู้ชายแถวบนสุดตรงกลาง ‎ก้าวซ้ายนิดครับ ขอบคุณ
‎เราทุกคนรู้ความจริง ชะตาพวกโรมานอฟ ‎ถูกตัดสินในวังนี้ต่างหาก
‎ไม่ใช่ที่เครมลิน
‎นางจะพูดอะไรควรระวังปากบ้าง
‎ไม่อย่างนั้นจะโดนดาบปลายปืนเสียบเหมือนกัน
‎เขาพูดว่าอะไรนะ
‎ท่านตื่นเต้นมากที่ได้มาที่นี่
‎ขอบคุณมาก
‎ที่แบบนี้เรียกว่าวังได้ด้วยเหรอ
‎ส้วมในเซนต์ปีเตอร์สเบิร์กยังใหญ่กว่า
‎ขอบคุณครับ
‎ฝ่าพระบาท
‎- พระราชินีล่ะ ‎- คุยอยู่กับท่านนายกฯ
‎- บอกทีว่าเรากลับมาแล้วนะ ‎- พ่ะย่ะค่ะ
‎กลับมาถึงมอสโกได้เพียงไม่กี่ชั่วโมง
‎ประธานาธิบดีเยลซินก็สั่งให้ขุดค้น ‎ป่าใกล้พระตำหนักอิปาเตียวา
‎เขายืนยันด้วยตัวเองให้ ‎ส่งนักนิติวิทยาศาสตร์ที่เก่งที่สุดไป
‎และแน่นอน พวกเขาพบกระดูก
‎เห็นชัดว่าเกิดเหตุฆาตกรรมน่าสยดสยองที่นั่น
‎ตรงกับคำบอกเล่าทางประวัติศาสตร์
‎กะโหลกร้าวเพราะโดนพานท้ายปืน ‎กระสุนยังฝังอยู่ที่ขมับ
‎หลังการสังหารหมู่ ดูเหมือนพวกบอลเชวิค
‎เอาร่างพวกเขาไปแช่น้ำกรด
‎เผาเสื้อผ้า แล้วฝังในหลุมรวม
‎ทางการมั่นใจ
‎ซากศพที่เหลือเหล่านั้น ‎เป็นของราชวงศ์โรมานอฟแน่นอน
‎แต่เพราะศพเสียหายจากน้ำกรด
‎กระบวนการระบุตัวตนจึงมาถึงทางตัน
‎นักพยาธิวิทยารัสเซียพยายาม ‎ปะติดปะต่อเศษซากอย่างยากลำบาก
‎ตอนแรกจัดกลุ่มจากเพศ ‎แล้วตรวจสอบกับประวัติการทำฟัน
‎แต่พวกเขาก็ทำได้เท่านั้น
‎และนั่นเป็นเหตุที่ ‎พวกเขามาขอความช่วยเหลือจากเรา
‎และเจาะจงว่าจากพระสวามี ‎ดยุคแห่งเอดินบะระ
‎เขาบอกว่าวิธีซึ่งได้ผลที่สุดในการระบุตัวตน
‎และยืนยันว่าศพเป็นใครคือใช้ดีเอ็นเอ
‎และปรากฏว่า ห้องทดลองดีที่สุด
‎ที่เดียวซึ่งทำดีเอ็นเอซีเควนซ์กระดูกได้ ‎อยู่ที่นี่เอง
‎ในอังกฤษ
‎ออลเดอร์มาสตัน ใช่สิ
‎ปรากฏว่าเพราะอายุของกระดูก
‎เขาจึงใช้ดีเอ็นเอได้แค่แบบที่ ‎ถ่ายทอดกันทางสายเลือดฝั่งแม่
‎ไมโตคอนเดรียล
‎- อ้าว ท่านรู้รึ ‎- รู้
‎รู้ได้ยังไง
‎เราอ่านหนังสือออก
‎นั่นแหละ เพราะท่านยายของท่าน
‎เจ้าหญิงวิคตอเรียแห่งเฮสส์
‎เป็นพี่สาวของจักรพรรดินีอเล็กซานดรา ‎ทำให้ภรรยาของพระเจ้าซาร์…
‎เป็นยายของเราคนหนึ่ง ใช่
‎ปรากฏว่าท่านช่วยทำประโยชน์ได้มากนะ
‎อ้าว เพิ่งเคยได้ยินนะ ยังไง
‎ด้วยการช่วยเขาพิสูจน์ว่าศพเหล่านั้น ‎ใช่ราชวงศ์โรมานอฟจริงหรือไม่
‎ด้วยการให้ตัวอย่างอะไรก็ตามที่เขาต้องการ
‎ช่วยพูดให้ชัดเจนกว่านี้ได้ไหม
‎จะเอาเส้นผม เลือด หรือน้ำลาย
‎ไม่ได้ถามเหรอ
‎ไม่ได้ถาม
‎ทำไมล่ะ ไม่คิดสงสัยหรือไง
‎ไม่เลยแม้สักนิดรึ
‎เพื่อจะใช้ดีเอ็นเอเรา ‎เขาต้องเก็บตัวอย่างเลือดเราไป
‎แล้วก็ผนึกไว้ในถุงพลาสติกสุญญากาศ
‎แล้วต้องสกัดออกมารึ
‎ใช่ ใช้เครื่องประหลาดๆ แบบนี้ ‎เห็นไหม เราร่างเอาไว้
‎และการคัดแยกทุกอย่างจากกัน ‎ต้องใช้เครื่องปั่นแยกสาร
‎อ๋อ ใช่
‎ในที่สุดเราก็จะเหลือแค่ดีเอ็นเอจำนวนนิด
‎ซึ่งเขาจะเอาไปผ่านกระแสไฟฟ้า
‎เรื่องที่เขาทำกันมันน่าทึ่งมาก
‎เมื่อ 500 ปีก่อน ‎พวกนั้นคงถูกหาว่าเป็นนักเล่นแร่แปรธาตุ
‎ก็เป็นการแปรธาตุ
‎เลือดหย่อมหนึ่งของเราถูกแปลงจนเป็นภาพนี้
‎แพทเทิร์นเฉพาะตัวไม่เหมือนใคร ‎เป็นเส้นขนานๆ กันที่เขาเรียกว่า "เลน"
‎แนวคิดสำคัญคือต้องเอาแถบพวกนี้มาเทียบ
‎กับของบ้านโรมานอฟ และ…
‎บิงโก
‎ตรงกันหรือคะ
‎ใช่ มั่นใจได้ถึง 98.5 เปอร์เซ็นต์
‎ซึ่งแปลว่าสามารถปิดคดีได้เลย ‎ราชวงศ์โรมานอฟจะได้รับพิธีศพสมเกียรติ
‎เพราะท่านแท้ๆ
‎ไม่สิ เป็นเพราะวิทยาศาสตร์
‎ไม่ใช่ เป็นเพราะท่าน
‎ท่านเป็นกุญแจสำคัญ ‎ดีเอ็นเอของท่านคือสิ่งที่ปลดล็อกปริศนานี้
‎เราแค่ให้ตัวอย่างเลือดไป ‎ที่เหลือเป็นงานของวิทยาศาสตร์
‎แต่เพราะอย่างนี้ เราจึงจะได้รู้ ‎เรื่องของครอบครัวท่านในช่วงวันสุดท้าย
‎ไม่รู้สึกว่านี่น่าตื่นเต้นมากเหรอคะ
‎ได้เห็นแก่นแท้และประวัติความเป็นมาของตัวเรา
‎อะไร ถูกย่นย่อให้เหลือแค่ ‎แถบจางๆ นิรนามน่าเบื่อแบบนี้น่ะนะ
‎ขออภัย แต่เรื่องนี้ไม่มีอะไรน่าเบื่อเลย
‎นี่คือแก่นแท้ ชีวิตของเรา ‎ซึ่งจดจารไว้ด้วยอีกภาษาหนึ่ง
‎โอ๊ย บัดซบ!
‎ไนเจล เบาๆ หน่อยได้ไหม
‎ขออภัยพ่ะย่ะค่ะ แก่แล้วหูตึง
‎และความหมายที่ตามมา ‎ที่ไม่ว่าเราจะเลือกทางใดในชีวิต
‎รหัสพื้นฐานที่เกิดชีวิตเรายังเหมือนเดิม ‎มันช่าง…
‎เหมือนลัทธิพรหมลิขิตรึ
‎ลึกซึ้ง
‎เราคุ้นกับการใช้ลักษณะทางพันธุกรรม ‎เพื่อหาโรคต่างๆ
‎แต่เกี่ยวอะไรกับพฤติกรรมด้วยไหม
‎การตัดสินใจล่ะ
‎อันที่จริงพวกเรามีทางเลือกรึเปล่า
‎ชีวิตเราเป็นเรื่องบังเอิญจริงหรือ
‎การที่เรามาอยู่ตรงนี้ ในจังหวะนี้ ‎มานั่งคุยกันเรื่องนี้
‎หรือว่าเรื่องนี้ถูกลิขิตไว้ก่อนแล้ว
‎คุณอาศัยอยู่ที่ไหน
‎เรื่องนี้ส่งผลต่อเขาอย่างไม่น่าเชื่อ
‎ไม่ใช่แค่วิทยาศาสตร์ของมัน ‎แต่การได้โยงกลับไปค้นหาอดีต
‎(อนาสตาเซีย)
‎รู้นี่ว่าเขาเป็นคนยังไง ‎เขาจะร้อนใจในการหาข้อมูล เขียนโน่นนี่
‎พยายามทำความเข้าใจว่า ‎เขาเป็นใครหรือเป็นอะไรกันแน่
‎เขารู้สึกว่าตัวเองเป็นคนพันทางอยู่เสมอ
‎การค้นพบศพของราชวงศ์โรมานอฟ
‎ดูจะไปกระตุ้นความกระหายใคร่รู้ ‎ทุกอย่างที่เกี่ยวกับรัสเซียขึ้นมาอีกครั้ง
‎ทำไมกัน
‎คนที่เขามีสายเลือดเกี่ยวข้องด้วยคือจักรพรรดินี
‎ซึ่งเกิดมาเป็นอเล็กซ์แห่งเฮสส์ ‎และเป็นคนเยอรมนี ไม่ใช่รัสเซีย
‎เป็นเยอรมนีแท้ยิ่งกว่าไส้กรอกขาว
‎อย่าได้ไปพูดกับฟิลิปแบบนั้นเชียว
‎เพราะเมื่อตอนนี้ยืนยันแล้วว่า ‎เราจะไปรัสเซียกันแน่ๆ
‎เขาเที่ยวอ่านหนังสือเล่มแล้วเล่มเล่า
‎จริงสิ
‎จริง เขาอยากกลับไปยึดโยง ‎รากนิกายออร์โธด็อกซ์
‎พระเจ้าช่วย
‎ลูกเห็นด้วยนะ ‎ดีจริงๆ ที่เขาเริ่มกลับมาสนใจอะไรอีกครั้ง
‎ช่วงหลังนี้รู้สึกราวกับว่า ‎เราต่างคนต่างแก่กันไปคนละทิศละทาง
‎แต่การไปรัสเซียครั้งนี้ ‎รู้สึกเหมือนการผจญภัยที่มีร่วมกัน
‎ใจรักที่มีร่วมกัน
‎ช่วงหลังๆ นี้ความสนใจของเราสองคน ‎ไม่ตรงกันเลย
‎ช่างล้างกระจกจะเห็นอะไรในเครมลิน
‎ไม่เห็น นั่นแหละปัญหาจากม่านเหล็ก
‎มุกเด็ด
‎(คริสตจักรออร์โธด็อกซ์แห่งรัสเซีย)
‎ยินดีมากที่ได้พบ
‎ท่านประธานาธิบดี
‎วันนี้เรามาที่นี่
‎ในฐานะพระเจ้าแผ่นดินบริเตนองค์แรก ‎ที่ได้มาเยือนกรุงมอสโก
‎ท่านก็เป็นผู้นำซึ่งได้รับการเลือกตั้ง ‎ตามระบอบประชาธิปไตยคนแรกในรัสเซีย
‎ด้วยเหตุผลทางสายเลือดด้วยส่วนหนึ่ง
‎ประเทศของเราทั้งสอง ‎มีความสัมพันธ์อันแน่นแฟ้นต่อกันมาตลอด
‎แต่ในช่วงปีหลังมานี้
‎ความสัมพันธ์อันแน่นแฟ้นนั้นกลับเหินห่างกันไป
‎สายเลือดอันอบอุ่นกลับเย็นชา
‎กลายเป็นเหมันต์เนิ่นนานหลายสิบปี
‎มีบางครั้งบางจังหวะ
‎ที่ดูเหมือนเราสองประเทศอยู่กันคนละโลก
‎ในการเยือนครั้งประวัติศาสตร์นี้
‎เราไม่เพียงแต่หวังว่าความเย็นชานั้นจะลดลง
‎แต่อยากสานสัมพันธไมตรีครั้งใหม่
‎ที่เริ่มจากการร่วมแรงร่วมใจ
‎ความเข้าอกเข้าใจกัน
‎และความเคารพนับถือกัน
‎เพื่อเป็นพันธมิตรยุคใหม่
‎ซึ่งเราทั้งสองประเทศ
‎จะได้เจริญรุ่งเรืองร่วมกันสืบไป
‎พูดได้ดียิ่ง สมเด็จพระราชินี
‎ขอพระราชทานอภัย ‎แต่มีอุปสรรคฉุกเฉินเรื่องพิธีฝังพระศพ
‎โอ๊ย ไม่นะ
‎ดูเหมือนเขาจะไม่สามารถระบุตัวตนสองศพ
‎ขอบใจ
‎เรื่องนี้น่าผิดหวังมาก
‎เราอุตส่าห์มาถึงนี่เพราะเข้าใจว่า ‎ในที่สุดญาติเราจะได้รับพิธีฝัง
‎แต่กลับเพิ่งรู้ว่าไม่สามารถทำพิธีฝังศพได้
‎ทำไมกัน
‎ยังไม่อาจระบุตัวตนได้อีกหนึ่งหรือสองศพ
‎และทางคริสตจักรออร์โธด็อกซ์รัสเซีย ‎ยืนยันว่าต้องระบุให้ได้ชัดเจน
‎เช่น ห้ามสำคัญผิดนึกว่าศพพระเจ้าซาร์ ‎เป็นศพพ่อครัวประจำวัง
‎ยังไม่พูดถึงความขัดแย้งภายใน ‎ระหว่างรัฐบาลรัสเซีย
‎กับสายเลือดตระกูลโรมานอฟอีกหลายสาย
‎ยังไม่ต้องนับส่วนปกครองท้องถิ่น ‎ของทั้งมอสโก เซนต์ปีเตอร์สเบิร์ก
‎และเยกาเตรินเบิร์ก ‎เรื่องที่ว่าจะฝังพระศพกันที่ไหน
‎ให้เวลาเขาหน่อย
‎หมีขาวรัสเซียเพิ่งจะเดินก้าวแรก
‎หลังจากถูกจับขังและทรมานมาหลายปี
‎ย่อมจะต้องขลุกขลักกันบ้าง
‎ไม่ได้น่าผิดหวังแค่เรื่องนั้น
‎น่าผิดหวังสำหรับเราสองคนด้วย
‎เราหวังว่าจะได้ใช้เวลาร่วมกันในทริปนี้ ‎แต่เรากลับแทบไม่ได้เจอท่านเลย
‎เรายุ่งอยู่
‎เห็นๆ อยู่
‎เราไปสำรวจหลายเรื่อง หนึ่งในเรื่องนั้น
‎คือความอยุติธรรมซึ่งเกิดขึ้น ‎ต่อเครือญาติของเราจากเครือญาติของท่าน
‎อย่าทำเป็นแยกสายแบ่งกลุ่มญาติกันเลย
‎และทำให้ระลึกได้ว่า
‎ไม่เพียงแต่ว่าเราได้รับอะไรมากเพียงใด
‎แต่เราต้องสละอะไรไปเพียงใด ‎เมื่อสมรสกับท่าน
‎เช่นอะไรกัน
‎อาชีพการงาน อิสรเสรีภาพส่วนตัว
‎ศรัทธาทางศาสนา
‎ท่านคงจำได้ว่าตอนเราเกิด…
‎นักพันธุกรรมศาสตร์ทั้งคณะ ‎ยังตีความไม่ออกเลยว่าท่านเกิดมาเป็นอะไร
‎เราเกิดมานับถือนิกายออร์โธด็อกซ์
‎เป็นแค่ความแตกต่างระหว่างเราอีกหนึ่งเรื่อง
‎มีเรื่องอะไรที่เราแตกต่างกันอีก
‎หลังจากแต่งงานกันมา 47 ปี
‎น่าจะถามว่า ‎ตอนนี้มีอะไรที่ยังเหมือนกันอยู่บ้าง
‎เรามีความสนใจต่างกัน ใจรักกันคนละเรื่อง
‎เข้าโบสถ์คนละนิกาย
‎เรากระปรี้กระเปร่ากว่า
‎- ร้อนรนกว่าน่ะสิ ‎- ช่างสงสัยใคร่รู้กว่า
‎ความปรารถนาที่จะให้ทุกอย่างสงบ ‎มั่นคง เงียบงัน
‎ไม่ให้ตั้งคำถาม ห้ามสืบสาว ห้าม…
‎- ก่อกวน ‎- สืบหาความจริง
‎บางครั้งทำให้เรารู้สึก…
‎อะไร
‎เดียวดาย
‎ไม่น่าอนุญาตให้ทำเจ้าเรื่องดีเอ็นเออะไรนี่เลย
‎ความสิ้นศรัทธาของเรามีมาก่อนนั้นนานแล้ว
‎อ้อ
‎บอกหน่อยสิ
‎ท่านจัดการกับความสิ้นศรัทธา ‎หรือความเดียวดายแบบนี้อย่างไร
‎ตอนนี้ไม่ใช่กาลเทศะที่จะพูด
‎เราไม่เห็นด้วย จังหวะนี้เหมาะที่สุดแล้ว
‎เราก็ต้องไปหามิตรคู่ใจจากที่อื่น
‎มิตรคู่ใจงั้นรึ
‎ใช่
‎มิตรคู่ใจ
‎มิตรคู่ใจที่เป็นเพื่อนคู่คิด
‎มิตรคู่ใจทางจิตวิญญาณ
‎พระเจ้า
‎เราบอกแล้วว่าเวลานี้ไม่เหมาะจะคุย
‎ใคร
‎อันที่จริงเราอยู่กันเป็นกลุ่ม
‎เป็นแก๊ง
‎เป็นแวดวงเพื่อนฝูง
‎มุ่งสนใจกับการขับรถม้า ‎การแข่งขันและจัดเลี้ยงสังสรรค์ตามบ้าน
‎รับทราบ
‎และมิตรภาพที่ใกล้ชิดที่สุดคงจะเป็นกับเพนนี
‎รอมซีย์น่ะรึ
‎ภรรยาลูกทูนหัวของท่านเอง
‎มิตรภาพ ลิลิเบท
‎เธออายุน้อยกว่าท่านเป็นเท่าตัว
‎ทำไมไม่เลือกเลขานุการสักคน
‎สาวสวยสักคนจากห้องพิมพ์ดีด ‎ที่ใส่กระโปรงสั้นๆ ตาโตน่ารัก
‎ไม่ใช่มิตรคู่ใจประเภทนั้น ‎ขืนทำแบบนั้นเราคงยิ่งจะเดียวดาย
‎เพนนีเป็นคนในตระกูล เป็นผู้หญิงที่แต่งงานแล้ว
‎ใช่ แถมยังสนใจแต่ชีวิตสมรสและหน้าที่เท่านั้น
‎และจะไม่มีทางทำให้ท่านเสื่อมเสีย
‎แต่นี่ก็ทำให้เราเสื่อมเสียแล้ว
‎มันทำให้สถานะของตัวเราสั่นคลอน
‎ตัวเราเอง
‎ในฐานะคู่แท้ของท่าน
‎และถ้าเราขอ…
‎ให้ท่านยุติมิตรภาพนี้
‎นั่นคงจะพลาดมหันต์
‎เราไม่อยากถูกขอให้เลิกทำอะไร ‎ในเมื่อเราไม่ได้ทำผิดเลย
‎แต่เราก็ยอมรับว่าพวกหนังสือพิมพ์ ‎และพวกโง่เง่าต่างๆ
‎หากเห็นเราอยู่กับหญิงสาวสะสวย
‎อาจจะด่วนสรุปไปในทางที่ผิดได้
‎เราจึงอยากให้ท่านช่วยอะไรสักนิด
‎อะไร
‎เราอยากให้ท่านไปผูกมิตรกับเพนนี
‎อยากให้คนเห็นว่าท่านอยู่กับเพนนี
‎ท่านกำลังขอให้เราให้ความเห็นชอบกับ…
‎มิตรภาพของเรา
‎มิตรคู่ใจของเรา ใช่
‎ท่านอาจได้เรียนรู้อะไรใหม่ๆ ด้วย
‎ตอบหน่อย เราจะได้เรียนรู้อะไรกัน
‎รู้สาเหตุแท้จริงที่ทำให้ราชวงศ์โรมานอฟจบสิ้น
‎เรารู้อยู่แล้ว
‎- พวกเขาโดนกบฏบอลเชวิคสังหาร ‎- อ้อ ใช่…
‎บอลเชวิคลั่นไกและใช้ดาบปลายปืนแทงพวกเขา
‎แต่ใครคือต้นเหตุที่แท้จริงกันแน่
‎- ยินดีต้อนรับครับ ‎- สวัสดีค่ะ
‎- ขอต้อนรับสู่พระตำหนักวินด์เซอร์ เลดี้รอมซีย์ ‎- ขอบคุณค่ะ
‎- สมเด็จทรงอยู่ที่คอกม้า ‎- ได้ค่ะ
‎- ไปกันเลยไหม ‎- ค่ะ
‎พ่ะย่ะค่ะ แต่เกรงว่าแซงชั่นดูตื่นๆ ในช่วงนี้
‎- อ้าว ‎- อาจจะเป็นปัญหา
‎แต่ยังกินอะไรได้อยู่ใช่ไหม
‎กินได้พ่ะย่ะค่ะ
‎- งั้นก็ช่วยทำดีต่อไปนะ ‎- พ่ะย่ะค่ะ
‎เลดี้รอมซีย์มาถึงแล้วพ่ะย่ะค่ะ
‎ขอบใจ
‎- เอมิลีใช่ไหมจ๊ะ ‎- เพคะ
‎- ปรับตัวเป็นยังไงบ้าง ‎- ดีมากเพคะ ขอบพระทัยเพคะ
‎- เขาใช้งานหนักสินะ ‎- แน่นอน
‎ขอบใจทุกคนมาก พรุ่งนี้เราจะแวะมาดูใหม่
‎เจอกันพรุ่งนี้พ่ะย่ะค่ะ
‎- อรุณสวัสดิ์ ‎- อรุณสวัสดิ์เพคะ
‎- กินอาหารเช้ามื้อโต ‎- เจ้าตัวนี้ตะกละเพคะ
‎สมเด็จพระราชินี
‎ไปเดินเล่นกันดีไหม
‎- ดยุคแห่งเอดินบะระ… ‎- เพคะ
‎บอกว่าคุณอาจมีทฤษฎีที่ว่า ‎เป็นความผิดใครกันแน่
‎ราชวงศ์ของจักรวรรดิรัสเซียจึงต้องโดนประหาร
‎อ๋อ ไม่ใช่ทฤษฎีของหม่อมฉันเพคะ ‎หม่อมฉันเป็นแค่นักศึกษาที่อยากรู้อยากเห็นเท่านั้น
‎นั่นเป็นคุณสมบัติที่ดึงดูดใจมากทีเดียว
‎ความอยากรู้อยากเห็น
‎นักประวัติศาสตร์บางท่าน ‎เสนอว่าสมเด็จปู่และสมเด็จย่า
‎พระเจ้าจอร์จที่ห้าและพระนางแมรี่
‎ทรงมีโอกาสช่วยราชวงศ์โรมานอฟไว้ได้ ‎แต่ทรงเลือกที่จะไม่ช่วย
‎เราจินตนาการไม่ออกว่าจะมีเรื่องเช่นนั้น
‎พระเจ้าจอร์จกับพระเจ้าซาร์นิโคลัส ‎เป็นลูกพี่ลูกน้องสนิทกันแท้ๆ
‎หน้าตายังเหมือนกันด้วยซ้ำ
‎สมเด็จปู่ไม่มีทางและไม่มีวัน ‎ทำสิ่งใดที่จะทำให้นิคกี้ที่รักได้รับอันตราย
‎เป็นไปได้ว่ามีแรงบันดาลใจจากทางอื่น
‎ตามที่มีบันทึกพยานเหตุการณ์ ‎คนสองคนที่ได้อ่านมา
‎อ่านมามากแค่ไหน
‎ก็… ประมาณหกฉบับเพคะ
‎ตายจริง
‎เฉพาะจากฝั่งอังกฤษ มีบันทึกจากฝั่งรัสเซียอีก
‎แบบนั้นสินะเขาจึงประทับใจ
‎มีคนบอกหม่อมฉันด้วยว่ามีต้นฉบับหลักฐาน ‎อยู่ในหอจดหมายเหตุวินด์เซอร์นี่เอง
‎อ้าว
‎- สวัสดีจ้ะรูธ ‎- อรุณสวัสดิ์
‎- สมเด็จพระราชินี
‎ก็ ใช่เพคะ
‎บันทึกของเอ็ดเวิร์ดที่แปดตอนหนุ่มๆ
‎บรรยายถึงมื้อเช้า ‎กับพระบิดาและพระมารดาในปี 1917
‎พร้อมกับจดหมายซึ่งมาจาก ‎นายกรัฐมนตรีสมัยนั้น ลอยด์ จอร์จ
‎จดหมายแจ้งว่าเขาได้ตกลงจะส่งเรือ
‎ไปรับและอารักขาราชวงศ์โรมานอฟ ‎ให้มาที่อังกฤษ
‎แต่ต้องการให้พระเจ้าแผ่นดินทรงเห็นชอบก่อน
‎ให้กระหม่อมตอบรับหรือไม่
‎ให้ช่วยพวกเขาน่ะรึ
‎เอาให้แม่ดูสิ
‎ทรงตัดสินใจเรื่องแบบนี้ ‎เก่งกว่าเราอย่างไม่ต้องเทียบกัน
‎คิดเห็นเป็นอย่างไร ที่รัก
‎เราจะส่งเรือไปรับไหม
‎ไม่ส่ง
‎เราอาจจะเสียใจภายหลัง
‎เจ้าฟ้าหญิงทั้งสองพระองค์ ‎มีความชิงดีชิงเด่นกันมาตลอด
‎อ้อ
‎ขออนุญาตนะเพคะ
‎นี่
‎คือมีการชิงดีชิงเด่นระหว่างทั้งสองพระองค์
‎ซึ่งบันทึกย้อนไปได้ถึง ‎สมัยที่ยังเป็นเจ้าหญิงเยอรมันกันอยู่
‎ก่อนจะเสกสมรส
‎อเล็กซานดราสวยกว่า ‎มาจากสายตระกูลที่ใหญ่กว่า
‎แต่สมเด็จย่าแมรี่แสนฉลาดของเรา
‎เป็นผู้ที่พระนางวิคตอเรียประสงค์ ‎ให้สมรสกับบุตรองค์โตของเอ็ดเวิร์ดที่เจ็ด
‎ใช่เพคะ
‎แต่ทรงคิดอย่างนั้นหลังจากที่ ‎อเล็กซานดราปฏิเสธพระองค์ไป
‎เพื่อสมรสกับนิโคไล โรมานอฟ
‎ดังนั้นจึงมีความชิงดีชิงเด่นกัน
‎แมรี่ไม่อยากให้อเล็กซานดราซึ่งสวยกว่า ‎มาชิงเด่นที่อังกฤษนี้อีก
‎ก็เป็นทฤษฎีที่ดี
‎ไม่นับการที่สมเด็จย่า ‎อุทิศตนให้ชีวิตสมรสกับพระเจ้าจอร์จ
‎เราประหลาดใจที่ในบรรดาหนังสือ 13 เล่ม ‎หรือมากกว่านั้นซึ่งเธอตั้งใจอ่านอย่างดี
‎ในทุกภาษาที่ว่ามา
‎ไม่ได้ให้ความสำคัญกับสิ่งที่ ‎เราคิดว่าเป็นสาเหตุแท้จริงที่พระนางแมรี่
‎ไม่อยากให้อเล็กซานดรามาอยู่ที่อังกฤษ
‎มันไม่ได้เกี่ยวอะไรกับ ‎การชิงดีชิงเด่นของทั้งสองพระองค์เลย
‎สมเด็จย่าทรงวุ่นกับการปกป้องสถาบันกษัตริย์
‎ต่อการลุกฮือของประชาชน ‎มากกว่าจะกลัวโดนอเล็กซานดราเหยียดหยัน
‎การให้ราชวงศ์โรมานอฟลี้ภัย ‎จะเปิดช่องให้มีความเสี่ยงสูงกว่ามาก
‎ประชาชนในอังกฤษมีจุดยืน ‎ต่อต้านซารีน่าพระองค์นั้นอย่างกว้างขวาง
‎เพราะพระองค์เข้าข้างเยอรมนี ‎และในจังหวะนั้นเราทำสงครามกับเขาอยู่
‎สมเด็จพระราชินี
‎ความจริงคือ พระนางแมรี่…
‎เราได้รับข่าวจากรัสเซีย
‎ทรงเสียพระทัยอย่างยิ่ง ‎ตอนที่ทรงทราบว่าพวกเขาถูกสังหาร
‎สมเด็จพระเจ้าซาร์เสด็จสวรรคตแล้ว
‎แต่ในฐานะประมุขของประเทศ
‎เราไม่อาจแสดงอารมณ์ออกมาได้ ‎จึงต้องกลบฝังมันเอาไว้
‎และความเงียบงันนั้น ‎ได้กลายเป็นดีเอ็นเอส่วนหนึ่งของเรา
‎แต่ก็น่าชื่นชมคุณที่แสดงความสนใจ
‎และเที่ยวอ่านอะไรมากมาย
‎ตั้งแต่ลูกสาวหม่อมฉันตายไป
‎หม่อมฉันก็จมหายไปในกองหนังสือ
‎- และการขับรถม้า ‎- เพคะ
‎ใช่ เรื่องนั้นก็ช่วยได้มาก
‎เราเป็นกลุ่มเป็นก้อนดีทีเดียว
‎เราก็ได้ยินมาอย่างนั้น
‎นอร์ตันไม่สนใจด้วยรึ
‎ไม่เพคะ
‎ความสนใจและชีวิตของเรา ‎เหมือนจะเติบโตห่างออกจากกันทุกที
‎หม่อมฉันไม่มีวันแยกทางจากเขาได้
‎ไม่มีทางไปจากบรอดแลนด์
‎หลุมศพของลีโอนอร่าอยู่ที่นั่น ‎หม่อมฉันยังต้องไปหาลูกทุกวัน
‎ไหนยังต้องดูแลคฤหาสน์ ‎เขาก็ต้องการหม่อมฉัน
‎ดีใจที่ได้ฟังว่าเธอมีความรับผิดชอบต่อหน้าที่
‎และทุ่มเทให้กับชีวิตแต่งงาน
‎และใส่ใจกับบ้านที่ครั้งหนึ่ง ‎มีความสำคัญต่อเราเป็นการส่วนตัว
‎ฟิลิปกับเราดื่มน้ำผึ้งพระจันทร์ที่บรอดแลนด์ ‎เธอคงทราบดี
‎เพคะ
‎ผู้คนจำเป็นต้องเข้าใจว่า ‎ครอบครัวของเราสองคนผูกพันใกล้ชิดเพียงใด
‎เพราะหากบังเอิญเห็นดยุคแห่งเอดินบะระ
‎เที่ยวออกไปกับมิตรคู่ใจที่สาวและสวยกว่า
‎คงรบกวนจิตใจเรามากหากใครจะหลงคิดไปเอง
‎และสรุปเรื่องราวไปผิดๆ
‎ดังนั้นคริสต์มาสปีนี้ คุณจะนั่งรถคันเดียวกับเรา ‎ไปที่โบสถ์ซานดริงแฮม
‎จะได้ตัดไฟแต่ต้นลม
‎ขอบคุณมากที่มา
‎เมอร์รี่คริสต์มาส
‎- อรุณสวัสดิ์ ‎- อรุณสวัสดิ์ เมอร์รี่คริสต์มาส
‎- เมอร์รี่คริสต์มาส ‎- อรุณสวัสดิ์
‎อันนี้เราคุ้นอยู่
‎เมอร์รี่คริสต์มาส
‎นี่ทิมมี่ครับ
‎ทรงพาเขากลับไป ‎พระราชวังบัคกิ้งแฮมด้วยได้ไหม
‎ขอบใจจ้ะ
‎ท่านนายกรัฐมนตรีพ่ะย่ะค่ะ
‎- ท่านนายกฯ ‎- สมเด็จพระราชินี
‎ผมยินดีมากที่จะเรียนให้ทราบ
‎นักวิทยาศาสตร์รัสเซียยืนยัน ‎ศพสุดท้ายว่าเป็นพระเจ้าซาร์นิโคลัส
‎ซึ่งแปลว่าจัดพิธีฝังศพอย่างเป็นทางการได้แล้ว
‎อ้อ ดีมาก
‎ระหว่างที่โทรแจ้งข่าว ‎ประธานาธิบดีเยลต์ซินแทบจะเริงร่า
‎เขาหวังว่าเรื่องนี้จะได้จบบริบูรณ์เสียที
‎และมิตรภาพกับความร่วมมือ ‎ระหว่างสองประเทศจะได้ดำเนินต่อไป
‎เขาเริงร่าหรือเมากึ่มกันแน่
‎เป็นคำถามที่ดีครับ
‎ผมเชื่อว่าเยลต์ซิน ‎ต้องการเห็นประเทศเป็นประชาธิปไตยจริง
‎แค่อยากให้เขาเป็นผู้นำประเทศที่…
‎สร่างเมา
‎มีอำนาจเด็ดขาด
‎รายงานจากรัสเซียทำให้เชื่อได้ว่า ‎สถานการณ์ในประเทศยังหมิ่นเหม่อันตราย
‎และเกรงกันว่าผลที่ตามมา ‎จะเป็นการหาผู้นำจากฝั่งนิยมความรุนแรงอีก
‎เราจะเหมือนต้องกลับไปเริ่มต้นใหม่
‎แต่เราอยากคิดว่าจุดเริ่มต้นของเรากับรัสเซีย
‎อยู่ในสภาวะที่เป็นมิตร ไม่ใช่เป็นศัตรูกัน
‎คนมักจะลืมว่าเพราะทั้งสองประเทศ ‎มีความเกี่ยวดองทางสายเลือด
‎เราจะประสบความสำเร็จ ‎เมื่อเป็นพันธมิตรมากกว่าเป็นศัตรูกัน
‎เมื่อมองอย่างนั้น เรื่องเช่นการปฏิวัติ ‎หรือช่วงสงครามเย็น
‎ก็เป็นเพียงจุดสะดุด ‎ในชีวิตสมรสที่เรียกได้ว่ายืนยาวราบรื่น
‎พูดถึงชีวิตสมรสราบรื่น ผมอยากแสดงความยินดี
‎กับการฉลองครบรอบวันอภิเษกสุดสัปดาห์นี้
‎ใช่
‎สี่สิบเจ็ดปี
‎และยังคงยืนยงต่อเนื่อง
‎คุณกับคุณนายเมเจอร์ล่ะ
‎ปีนี้ครบ 24 ปีแล้วครับ
‎ท่าทางพวกเราจะทำถูกวิธี
‎คุณคิดว่ามาจากอะไรกัน
‎หนึ่งในบันทึกชีวิตสมรสยืนยาวราบรื่นที่น่าจดจำ
‎มาจากอันนา ภรรยาของดอสโตเยฟสกี้
‎เธอว่าตนเองกับฟีโอดอร์ ‎เป็นสองคนที่ขัดแย้งกันโดยสิ้นเชิง
‎ลักษณะนิสัยก็ต่างกัน
‎มุมมองชีวิตตรงกันข้าม
‎แต่ทั้งสองก็ไม่เคยคิดจะเปลี่ยนแปลงกัน
‎หรือยุ่งเกี่ยวกับจิตวิญญาณของอีกฝ่าย
‎เธอเชื่อว่าเหตุดังนี้ ‎ทำให้เธอกับสามีใช้ชีวิตได้อย่างกลมเกลียว
‎โดยที่ไม่มีอะไรเหมือนกันเลยอย่างนั้นรึ
‎ดูเหมือนนั่นจะเป็นกุญแจสู่ชีวิตคู่แสนสุข
‎เดี๋ยว ไปไหนแล้ว
‎อยู่ไหนแล้ว
‎ไม่ เจ้าไม่สนใจเลยแม้แต่น้อย
‎ทิ้งไว้ตรงนั้น เก่งมาก
‎ไปไหนแล้ว พร้อมไหม
‎มาเร็ว
‎ตรงนี้เหรอ ตรงไหน กลับไปทางนี้
‎หมาๆ! มาเร็ว
‎พร้อมไหมจ๊ะ
‎ปาไปแล้ว
‎เก่งมาก
‎เอ้า อีกรอบหนึ่ง
‎ใครอยากกินขนมบ้าง
‎มาเร็ว
‎ดีมาก มาเลย
‎อยู่ไหน พร้อมนะๆ อยู่ไหน
‎ไปไหนแล้ว
‎ปาไปไหน
‎เก่งมาก
‎คำบรรยายโดย ศันสนีย์ โอบอ้อม